kardosdrur/scandi-wiki huggingface dataset:
The Used (album)

Cd'en The Used blev lavet af bandet The Used. Den blev udgivet d. 25. juni 2002, og cd'en er af genren metal. The Used tager i alt 47:16 minutter at spille.

Numre 
 Maybe Memories – 2:55
 The Taste of Ink – 3:28
 Bulimic – 3:20
 Say Days Ago – 3:17
 Poetic Tragedy – 3:44
 Buried Myself Alive – 4:02
 A Box Full of Sharp Objects – 2:56
 Blue and Yellow – 3:21
 Greener with the Scenery – 3:37
 Noise and Kisses – 2:49
 On My Own – 2:43
 Pieces Mended – 3:13

Gemte Numre 
Der er nogen gemte numre.
Pieces Mended skulle slutte når den rammer 3:13, men nogen få minutter efter, begynder den igen, og slutter først ved 11 minutter. Det gemte nummer her er; "Polly"

Ekstramateriale 
Ved at putte cd'en i en CD-Driver får man adgang til ekstramaterialet, blandt andet, billeder, links og meget andet.

Der er også en video for "A Box Full of Sharp Objects" og en studio video, som viser optagelserne af cd'en.

Medvirkende 
 Bert McCracken – Sanger, Piano
 Quinn Allman – Guitar, Backup Vocals
 Jeph Howard – Bass, Backup Vocals
 Branden Steineckert – Trommer, Backup Vocals
 Carmen Daye – Flere stemmer i Greener With the Scenery
 Nick Ingman – Streng opsætning
 John Feldmann – Produktion, Mekanik, Mixing, Ekstre Stemme
 Mark Blewett – Mekanik Assistent
 Donny Campion – Mekanik Assistent
 P.R. Brown – Foto, Design

Metalalbum
Opel Ascona

Opel Ascona betegner en bilmodelserie fra Opel, som blev bygget i årene 1970 til 1988. Modellen er opkaldt efter den schweiziske by af samme navn. Ascona var større end Opel Kadett, og tilhørte ligesom den den lille mellemklasse.

Allerede i slutningen af 1950'erne blev nogle specialmodeller af Olympia Rekord P1 i Schweiz betegnet Ascona. Derudover fandtes der i slutningen af 1960'erne en special schweizisk udstyrsvariant af Kadett B, som hed Ascona 1700.

Ascona blev i 1988 afløst af Vectra.

De enkelte generationer 
Der findes tre generationer af Opel Ascona:

Litteratur 
 Mike Covello: Standard Catalog of Imported Cars 1946–2002. 2. oplag. Krause Publications, Iola 2006, .

Eksterne henvisninger
Frederik Bøttger

Frederik Christian Bøttger (9. marts 1838 i Barrit – 26. april 1920 i København) var en dansk historicistisk arkitekt.

Bøttger var søn af provst i Barrit Rasmus Hansen Bøttger (1806-1884) og Eleonore Christine f. Schmidt (1813-1875). Efter at have lært murerhåndværket gik han på Kunstakademiet fra 1853 og opnåede begge sølvmedaljer 1863-64 og arbejdede samtidig i N.S. Nebelongs tegneskole; senere tegnede han hos Christian Hansen og Ferdinand Meldahl, for hvem han var konduktør ved opførelsen af Navigationsskolen i Havnegade (1864-65). I forening med Vilhelm Dahlerup opførte han Københavns Havns hovedsæde på Nordre Toldbod i København og Iselingen hovedgård. Derefter var han med understøttelse af Staten og Den Reiersenske Fond på en udenlandsrejse til England, Tyskland og Italien. Hjemvendt herfra nedsatte han sig i 1871 som privatpraktiserende arkitekt i hovenstaden, hvor han tegnede N. Zahles Skole og Nørrebrogade 44.

I tidsrummet 1874-1903 arbejdede han for Arbejdernes Byggeforening, hvor han tegnede over 1.100 arbejderboliger i København, bl.a. Kartoffelrækkerne på Østerbro (480 huse), Humleby på Vesterbro (235 huse) og Strandvejskvarteret ved Svanemøllen (393 huse) og som de første Byggeforeningshusene ved Nyboder fra 1870-72 (45 huse).

Han udstillede på Charlottenborg Forårsudstilling 1864 og 1870, Den Nordiske Industri-, Landbrugs- og Kunstudstilling i Kjøbenhavn 1888, Verdensudstillingen i Paris 1900 og Raadhusudstillingen i København 1901. 

Han var Ridder af Dannebrog. Bøtter var ugift og er begravet på Assistens Kirkegård.

Værker 

 Havneadministrationsbygning for Københavns Havn ved Nordre Toldbod, København (1868, sammen med Vilhelm Dahlerup, forhøjet med 2 etager af Einar Madvig 1938-39)
 Ombygning af herregården Iselingen (1874, sammen med Vilhelm Dahlerup)
 1.202 huse i København for Arbejdernes Byggeforening:
 Gernersgade, Krusemyntegade og Sankt Pauls Gade (Byggeforeningshusene ved Nyboder) med 45 huse (1870-72)
 Olufsvej med 49 huse (1874-77)
 Farimagsgade-kvarteret mellem Øster Farimagsgade og Øster Søgade (Kartoffelrækkerne) med 480 huse (1873-1889)
 Fælledvejskvarteret (Humleby) med 235 huse (1886-1891)
 Strandvejskvarteret (Komponistkvarteret) med 393 huse (1892-1903)
 N. Zahles Skole, Nørre Voldgade 7 og Linnésgade 10 (1877)
 Ejendommen Nørre Voldgade 82 (1880)
 Ejendommen Nørrebrogade 44 (1882-83)
 Fabriksbygning ved Ovengaden neden Vandet 17 (nu Overgaden. Institut for Samtidskunst), Christianshavn, København (1887)
 Slotsholmsgade 16 (1894, nu nedrevet)
 Teknisk Skole, Prinsesse Charlottes Gade 38 (1903-08 sammen med Christen Larsen)

Noter

Eksterne kilder/henvisninger 
 

 Hjemmeside for Byggeforeningshusene 
 "Frederik Bøttger", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Vera Rasmussen, "Frederik Bøttger", i: Sys Hartmann (red.), Weilbachs Kunstnerleksikon, København: Rosinante 1994-2000.

Riddere af Dannebrog
Arkitekter fra Danmark
Danskere i 1800-tallet
Danskere i 1900-tallet
Historicistiske arkitekter
Progesteron

Progesteron er et C-21 steroidhormon, der spiller en rolle i den kvindelige menstruationscyklus og graviditet. Hormonet dannes i det gule legeme (corpus luteum) i æggestokken.

Steroidhormoner
Ræson

Ræson (egen skrivemåde: RÆSON) er et dansksproget magasin om dansk og (primært) international politik, der blev lanceret af Clement Kjersgaard den 28. oktober 2002 på internettet, hvor det siden har bragt over 600 artikler. Magasinet, der er politisk uafhængigt og baseret på et bidragyderpanel med eksperter, kommentatorer og politikere fra alle fløje, har desuden produceret radio, avisartikler (til bl.a. Politiken, Berlingske og Dagbladet Information), udgivet bøger, afholdt konferencer og kurser og oprettet et foredragsforum i samarbejde med Djøf. Magasinet er non-profit: alle indtægter geninvesteres i magasinets drift.

Historie 
2002: Magasinet blev lanceret 28. oktober 2002 som et netmagasin på raeson.dk. Bag projektet stod Clement Kjersgaard og Henrik Østergaard Breitenbauch, der havde samlet et panel af bidragydere som talte politikere, eksperter og kommentatorer.

I januar 2007 udkom Ræson for første gang som et trykt halvårsmagasin på mere end 300 sider. Første udgave kaldtes RÆSON1. Siden da er magasinet udkommet halvårligt.

I november 2008 blev magasinet Ræson tildelt Columbus-prisen for magasinets "høje faglige standard", den "kvalitetsbevidste research" og dets grafiske layout.

I september 2009 påbegyndte Ræson udgivelse af et gratis ugentligt webmagasin med analyser af aktuelle begivenheder.

I juli 2010 afholdt Ræson sit første højskolekursus i samarbejde med Testrup Højskole.

I marts 2013 udgav Ræson første nummer af deres nye kvartalsmagasin KOMPAKT.

Udgivelser 
 "USA-Europa – fjender i fællesskab?" red. Clement Behrendt Kjersgaard (2003).

 "Bushs Amerika" af Peter Kurrild-Klitgaard, Niels Bjerre-Poulsen, Jørgen Dragsdahl og David Gress med forord af Uffe Ellemann-Jensen og Svend Auken (2005).

 "Velkommen til Opbruddet", red. Eske Vinther-Jensen, Nikolaj Vitting Hermann, Clement Behrendt Kjersgaard (2009).

 "Helle eller Løkke?", red. Clement Behrendt Kjersgaard (2010).

 Magasiner: RÆSON1-RÆSON30.

Chefredaktion 
Ansvarshavende chefredaktør er siden december 2021 Niels Koch-Rasmussen. Nyhedsmagasinet udgives af Clement Kjersgaard.

Referencer

Eksterne henvisninger 
 raeson.dk – officiel website

Politiske tidsskrifter
Etableret i 2002
Ulver Skuli Abildgaard

Ulver Skuli Abildgaard (født 26. juni 1955) er en dansk skuespiller, særligt kendt for sin rolle som Ulrik i komedieserien Hjem til fem.

Han er uddannet fra skuespillerskolen ved Odense Teater og har haft engagementer ved en række større skuespilhuse, bl.a. Det Kongelige Teater.

Filmografi 
 Bare løgn! (1991)
 Her i nærheden (2000)
 Nordkraft (2005)

Tv-serier 
Ugeavisen  (1991)  2 afsnit
 Gøngehøvdingen (1992) 1 afsnit
 Bryggeren (1997) 5 afsnit
 Taxa (1997) 1 afsnit
 Hjem til fem (1995 – 1998) 26 afsnit
 Rejseholdet (2000) 1 afsnit
 Hotellet (2002) 1 afsnit
 Plan B (miniserie, 2002)
 Forbrydelsen (2007) 1 afsnit
 2900 Happiness (2007) 7 afsnit
 Sommer (2008) 1 afsnit
 Theo & Den Magiske Talisman (2018) - Storbryggeren

Eksterne henvisninger 
 

Skuespillere fra Danmark
Tv-skuespillere fra Danmark
Paternoster

En paternoster eller stedsegående elevator er en passagerelevator, som består af en kæde af åbne rum (hvert enkelt er normalt designet til to personer), der langsomt cirkulerer rundt i en bygning uden stop. Passagererne kan således stå af eller på, på hvilken etage de vil.

Historisk 

Opfundet i 1884 af englænderen J. E. Hall som den Cykliske Elevator, navnet paternoster ("Fader vor", de to første ord af Fader vor fra latin) oprindeligt anvendt om anordningen da den har form af en ring og derfor er sammenlignelig med en rosenkrans brugt som hjælp ved reciteringen af Fader Vor.
En anden mulighed siges at være, at navnet stammer fra de bønner passagererne skulle udstøde når de steg på den tilsyneladende farlige anordning.

Paternostre var populære op gennem den første halvdel af det 20. århundrede da de kunne indeholde flere passagerer i forhold til normale elevatorer. De var i særdeleshed brugt i offentlige bygninger.

I mange lande er opførelsen af nye paternostre ikke længere tilladt, grundet den store fare for ulykker (folks snublen eller falden ved af- og påstigning). Ligeledes har et forøget fokus på brugere af kørestole, gangbesværede eller med anden nedsat fysisk evne, ført til paternostrenes gradvise bortskaffelse.

I april 2006, bekendtgjorde Hitachi planer for en moderne paternoster-drevet elevator med computer-styrede vogne og normale elevatordøre til at mindske sikkerhedsrisikoen.

En paternoster kan også være en kæde af åbne rum indeholdende et arkivsystem, eller en kartotek.

Bevarede paternostre i Danmark 
 Christiansborg slot, København
 Axelborg i København
 Sydvestjysk Sygehus i Esbjerg
 Københavns VUC, Vognmagergade (tidligere Københavns Belysningsvæsen) kvuc.dk
 Danske Bank, Holmens Kanal, København
 Frederiksberg Rådhus
 Koncernen Danfoss Hovedkontor Nordborg
 Vejle Sygehus
 Regionshospitalet Horsens
 Regionshospitalet Randers

Kilder

Eksterne henvisninger 

Løfteudstyr
Bygningsintern transport
Familien Gnuff

Familien Gnuff er en tegneserie om en dragefamilie. Tegneserien er skrevet og tegnet af Freddy Milton. 

I tegneserien indgår bl.a. Örva, der er en graffiti-tegning, der indgår som et centralt element i 3 bind af tegneserien. I dette bind starter faderen i familien en epidemi af graffiti, hvor en meget simpel tegning af et ansigt pludselig optræder alle steder.

Album i serien 

 Ballade i Nørregade
 Den store teknokrak
 Graffiti-mesteren
 Gribedyrets hemmelighed
 Truslen fra kæmpetræerne
 Superstjernen
 Med ballon til Nordpolen
 Gammel kærlighed...
 Poltergeisterne
 Storeglams kur
 Gnips 100 års fødselsdag
 Genfærdet fra Roxy
 Det sidste eventyr
 Kampen om Hakketårn
 Den ulyksalige Dimitrius
 Jul i juli
 Ultramax
 Dæmonen fra Dysterdyb

Kilder 
 Interview med Freddy Milton  Her gives en forklaring på Örvas oprindelse

Tegneserier fra Danmark
John Terry

John Terry kan referere til flere personer.

 John Terry (fodboldspiller)
 John Terry (skuespiller)
Snifning

Snifning (Latin insufflatio), udtrykket bruges i forbindelse med inhalering af forskellige produkter gennem næsen, blandt andet medicin, narkotika og organiske opløsningsmidler.

Anvendelser

Medicin 
Mod høfeber anvendes eksempelvis inhalatorer til indblæsning af forstøvet medicin i næsen.

Narkotika (misbrug) 
Kokain i pulverform inhaleres via et rør gennem næsen.

Opløsningsmidler (misbrug) 
Indånding af dampe fra organiske opløsningsmidler, for at opnå beruselse.
Eksempelvis anvendes benzin, fortynder, hårlak og lightergas.

Ekstern henvisning 
Sundhedsstyrelsen, snifning 

Stofmisbrug
Gasser
Nordsjællands Hospital

Nordsjællands Hospital er en fællesbetegnelse, der dækker over tre nordsjællandske sygehuse i Region Hovedstaden. Den 1. februar 2013 blev Hillerød, Frederikssund og Helsingør Hospitaler samlet under navnet Nordsjællands Hospital.

Samlingen betød, at borgerne i Nordsjælland fik ét samlet hospital med tværgående specialiserede afdelinger.

Nordsjællands Hospital består af:

 Nordsjællands Hospital – Hillerød
 Nordsjællands Hospital – Frederikssund
 Nordsjællands Hospital – Sundhedshuset Helsingør
 Nordsjællands Hospital - Montebello, Malaga, Spanien

2007 
Nordsjællands Hospital eksisterede desuden fra januar 2007 til udgangen af 2007.

Dengang var Nordsjællands Hospital en fællesbetegnelse, der dækkede over følgende fem nordsjællandske sygehuse i Region Hovedstaden:

 Esbønderup Hospital - lukket 2011
 Frederikssund Hospital
 Helsingør Hospital - lukket 2013
 Hillerød Hospital
 Hørsholm Hospital - lukket 2011

Som følge af Region Hovedstadens hospitalsplan 2007 blev hospitalerne splittet op og Helsingør og Frederikssund hospitaler fik egne ledelser. Hillerød Hospital blev udpeget som områdehospital i Planlægningsområde Nord, men Helsingør og Frederikssund hospitaler blev nærhospitaler. Hørsholm Hospital var organisatorisk tilknyttet Hillerød Hospital og Esbønderup Sygehus Frederikssund Hospital.

Tidligere navne 
FAC = Frederiksborg Amts Centralsygehus (i Hillerød)

Eksterne kilder og henvisninger 
 Nordsjællands Hospital - Region Hovedstaden

Hospitaler i Region Hovedstaden
Bygninger, konstruktioner og anlæg i Frederikssund
Uddannelse i Hillerød
The Beginning of the End

The Beginning of the End kan referere til flere ting:

 The Beginning of the End (Lost)
 The Beginning of the End (band)
 The Beginning of the End (bog)

 The Beginning of the End (Spineshank) – en sang af Spineshank.
Wolfgang Stegmüller

Wolfgang Stegmüller (født 3. juni 1923 i Natters, Tyrol, død 1. juni 1991 i München) var en tysk-østrigsk filosof der ydede betydelige bidrag til videnskabsteori og den analytiske filosofi, som han bidrog med at introducere til et tysktalende publikum med sin Hauptströmungen der Gegenwartsphilosophie ("Hovedstrømninger i samtidens filosofi", 1952ff)

Arbejdsområder
Stegmüller bidrog betragteligt til udbredelsen af den analytiske filosofi og videnskabsteorien i det tysksprogede område. Allerede i sin tiltrædelsesforelæsning anførte han de fire problemer for erkendelsesteorien, "vier Probleme der Erkenntnistheorie", som også senere skulle blive centrale punkter i hans arbejde.
 Induktionsproblemet
 Erfaringens grundlæggende problem (ty. "Basisproblem der Erfahrung")
 Problemet med teoretiske begreber (ty. "Problem der theoretischen Begriffe")
 Problemet med den videnskabelige redegørelse (ty. "Problem der wissenschaftlichen Erklärung")

Værker (udvalg) 

 Hauptströmungen der Gegenwartsphilosophie, Bd I-IV, Kröner, 7. Auflage (1989), 
 Unvollständigkeit und Unentscheidbarkeit, 1959
 Das Wahrheitsproblem und die Idee der Semantik, 1957
 Einheit und Problematik der wissenschaftlichen Welterkenntnis, 1967
 Metaphysik-Skepsis-Wissenschaft,1969
 Probleme und Resultate der Wissenschafttheorie und Analytischen Philosophie
 Band I, Erklärung-Begründung-Kausalität, 1983
 Band II, Theorie und Erfahrung, 1974
 1. Teilband: Theorie und Erfahrung, 1974
 2. Teilband: Theorienstrukturen und Theoriendynamik, 1985
 3. Teilband: Die Entwicklung des neuen Strukturalismus seit 1973, 1986
 Band III, Strukturtypen der Logik,1984
 Band IV, Personelle und statistische Wahrscheinlichkeit, 1973
 1. Halbband: Personelle Wahrscheinlichkeit und rationale Entscheidung, 1973
 2. Halbband: Statistisches Schließen – Statistische Begründung – Statistische Analyse, 1973
 The Structuralists View of Theories, 1979
 Das Problem der Induktion: Humes Herausforderung und moderne Antworten,
 Philosophy of economics, 1982
 Aufsätze zur Wissenschaftstheorie, 1980
 Rationale Rekonstruktion von Wissenschaft und ihrem Wandel
  Kripkes Deutung der Spätphilosophie Wittgensteins. Kommentarversuch über einen versuchten Kommentar. 1986

Litteratur 
 R. Kleinknecht, "Nachruf auf Wolfgang Stegmüller", Journal for General Philosophy of Science, Vol. 24, 1-16, (1993)
 Wolfgang Stegmüllers Erbe(n). Ein Gespräch zwischen Franz von Kutschera, Carlos Ulises Moulines, Wolfgang Spohn und Hans Rott. Information Philosophie, 2, 110-115, (2004)

Eksterne henvisninger 
 Wolfgang Stegmüller: Geschichtliches zum Universalienstreit, "Historisk overblik over universaliestriden" 
 Pristagere af Wolfgang-Stegmüller-Prisen  fra "Gesellschaft für Analytische Philosophie" (Selskabet for analytisk filosofi) 

Filosoffer fra Tyskland
Filosoffer fra Østrig
Sprogforskning
Østrigere i 1900-tallet
Rawez Lawan

Rawez Lawan (født 4. oktober 1987) er en svensk/irakisk kurdisk fodboldspiller, der spiller i Dalkurd FF. Han har tidligere spillet i de danske klubber AC Horsens og FC Nordsjælland.

Han kom til AC Horsens og dansk fodbold i sommeren 2006 efter at have spillet i Malmö FF i Sverige. Hos Malmö FF spillede han én kamp i Champions League for klubben, da han fik tre minutter på banen i en kvalifikationskamp i turneringen. Han opnåede i alt syv kampe i den bedste svenske række Allsvenskan uden at score et mål.

I juli 2009 skiftede han til FC Nordsjælland på en 4-årig kontrakt, der er gældende til 30. juni 2013. I januar 2013 blev det offentliggjort, at Lawan skiftede til IFK Norrköping.

I starten af 2016 skrev Lawan en etårig kontrakt med den svensk-kurdiske klub Dalkurd FF i den næstbedste svenske række.

Referencer

Eksterne henvisninger 
 Rawez Lawan  på FCN.dk

Fodboldspillere fra Sverige
Fodboldspillere fra AC Horsens
Fodboldspillere fra Malmö FF
Fodboldspillere fra FC Nordsjælland
Amarah

Amarah () er en storby i det sydøstlige Irak med  indbyggere, beliggende langs den lange irakiske flod; Tigris, som løber hele vejen fra det nordlige Irak til det sydlige.

Sydvest for Amarah ligger storbyen Nasiriyah og mod nordvest byen Kut. Det tager cirka fire timer at køre fra Bagdad til Amarah.
Amarah er det største handelscenter langs Tigris syd for Bagdad. Byen er hovedby i provinsen Maysan.

Referencer

Eksterne henvisninger 

Byer i Irak
Andrea Chiurato

Andrea Chiurato (født 7. februar 1965 i Montebelluna) er en tidligere italiensk landevejscykelrytter.

Eksterne henvisninger 

Mandlige cykelryttere fra Italien
Hairspray

Hairspray har flere betydninger;

En hårspray eller som følgende:

 Hairspray (film fra 1988)
 Hairspray (soundtrack fra 1988)
 Hairspray (musical)
 Hairspray (album fra 2002)
 Hairspray (film fra 2007)
 Hairspray (soundtrack fra 2007)
 Hairspray: The School Musical
Dejan Bodiroga

Dejan Bodiroga (født den 2. marts 1973 i byen Zrenjanin i det daværende Jugoslavien), er en serbisk tidligere basketballspiller, som nu (2008) er sportsdirektør i den italienske basketballklub, Lottomatica Roma. Dejan Bodiroga, der blev draftet som nr. 51 i NBA Draft'en i 1995 af Sacramento Kings, regnes for en af de stærkeste basketballspillere, der aldrig har spillet i NBA.

Han har opnået store resultater både på klub- og på landsholdsplan, og hans spil har givet ham høj status blandt de serbiske basketballfans, hvilket bl.a. ses af hans kælenavne: Bond som referer til Agent 007 James Bond, White Magic, som referer til NBA-stjernen Magic Johnson og Gud; det sidste har han dog frabedt sig, da han er religiøs.

Dejan Bodirogas medaljeskab rummer bl.a. tre guldmedaljer fra EM og to fra VM, et OL-sølv (fra Atlanta 1996) og en EM-bronzemedalje. Og så blev Bodirogas generation endda udelukket fra tre internationale mesterskaber pga. sanktionerne mod Jugoslavien (som bl.a. førte til Danmarks deltagelse i fodbold-EM i 1992). Derudover har han nationale mesterskaber fra Italien, Grækenland og Spanien, samt tre Euroleague-mesterskaber (to med græske Panathinaikos og et med spanske Winterthur FCB).

Hans individuelle meritter tæller en række titler som mest værdifulde spiller (MVP) fra nationale ligaer, internationale mesterskaber osv. Han blev bl.a. finale-MVP ved VM i 2002, som blev afholdt i Indianapolis, USA. Her var han med til at tildele værtsnationen den ydmygelse at blive slået ud i kvartfinalen, selv om USA stillede med et hold af NBA-spillere, hvilket kvalificerede dem til at blive kaldt et Dream Team. Jugoslavien blev det blot andet land som slog et Dream Team. Det første land til at opnå dette var Argentina, som slog USA i mellemrunden, og som ventede jugoslaverne i finalen.
Finalen blev en stor triumf for Dejan Bodiroga, som scorede ni points i løbet af de sidste to minutter af den ordinære spilletid og dermed var en afgørende faktor for at indhente et argentinsk forspring på otte points og opnå forlænget spilletid. Afslutningen på den ordinære kamp var kontroversiel, idet dommerne valgte ikke at give straffekast til en argentiner efter en hård fejl med 0.8 sekunder igen. En scoring på bare et af to forsøg ville have afgjort kampen til deres fordel. I stedet kunne Jugoslavien og Bodiroga sikre sig det andet VM på fire år i omkampen.

Basketballspillere fra Serbien
Marco Serpellini

Marco Serpellini (født 4. august 1972 i Lovere) er en tidligere italiensk landevejscykelrytter.

Eksterne henvisninger 

Mandlige cykelryttere fra Italien
José Pérez Francés

José Pérez Francés (født 27. december 1936 i Peñacastillo, død 30. september 2021) var en spansk professionel landevejscykelrytter. Han sluttede fire gange på podiet i Vuelta a España og vandt tre etaper. Han sluttede også på tredjepladsen i Tour de France 1963, efter Jacques Anquetil og Federico Bahamontes, og vandt en etape i 1965.

Referencer

Eksterne henvisninger 
 

Mandlige cykelryttere fra Spanien
Roger Rosiers

Roger Rosiers (født 26. november 1946) er en tidligere professionel landevejscykelrytter fra Vremde, Belgien.

Eksterne henvisninger 

Mandlige cykelryttere fra Belgien
Prins Caspian

Prins Caspian eller kong Caspian X, Konge af Narnia, herre til Cair Paravel og kejser af ødeøerne, også kaldt Caspian søfareren og Caspian navigatøren (2290 – 2356 Narniske år) er en fiktiv person i fantasy-serien Narnia-fortællingerne af  C. S. Lewis. Han medvirker i tre af seriens syv bøger: Prins Caspian, Morgenvandrerens rejse og Sølvstolen. Han optræder kort i Det sidste slag.

Eksterne henvisninger 
 

Personer i Narnia-universet
Forræderi

Forræderi betegner bedrag eller svigt, særligt handlinger som er rettet mod statens sikkerhed eller selvstændighed. En person der udfører sådan en handling, kaldes for en forræder.

Det skelnes ofte mellem højforræderi, landsforræderi og krigsforræderi. Højforræderi er forbrydelser mod statsforfatning og statsoverhovedet. Landsforræderi er forbrydelser mod statens selvstændighed og sikkerhed. Krigsforræderi er at yde fjenden bistand i krig.

Se også
 utro

Eksterne henvisninger 

 Bekendtgørelse af Lov om Tillæg til Borgerlig Straffelov angaaende Forræderi og anden landsskadelig Virksomhed. 

Forbrydelser
Kenneth Dancy

Kenneth Roger Dancy (født 1. december 1924, død 3. august 2013) var en engelsk styrmand på den engelske bugserbåd Turmoil, der den 3. januar 1952 forsøgte at få Flying Enterprise på slæb. Næste dag fik Kurt Carlsen (Henrik Kurt Carlsen) selskab af Kenneth Dancy. De forsøgte sammen at etablere en bugsering af Flying Enterprise. Det mislykkedes. I det voldsomme uvejr måtte de sammen forlade Flying Enterprise via skorstenen. 

Kurt Carlsen fik en heltemodtagelse i New York. Styrmand Kenneth Dancys bedrifter blev forbigået.

Han giftede sig i 1956 med den hollandske kvinde Nelly van der Tempel og flyttede senere til Holland.

Referencer 

Søfolk
Personer fra England
Hospitalsapoteket Herning

Hospitalsapoteket Herning (tidligere Sygehusapoteket Ringkøbing Amt eller Herning Sygehusapotek) eksisterer ikke mere, men er nu en del af Hospitalsapoteket Region Midtjylland.

Tidligere (før 2014) var det et af de fire sygehusapoteker i Region Midtjylland.

Hospitalsapoteket var en sygehusafdeling beliggende på Regionshospitalet Herning. Hospitalsapoteket Herning blev ledt af sygehusapoteker Anders Knudsen. Hospitalsapoteket beskæftigede ca. 32 medarbejdere, hvoraf 18 var farmakonomer og 6 var farmaceuter. Resten af personalet var apoteksportører og hospitalsapoteksmedhjælpere.

Eksterne kilder og henvisninger
 Hospitalsapoteket Hernings hjemmeside 

Sygehusapoteker i Danmark
Hospitaler i Region Midtjylland
Bygninger, konstruktioner og anlæg i Herning